ಟೀಂ ಇಂಡಿಯಾ 245 ರನ್ಗೆ ಆಲೌಟ್, ಇಂಗ್ಲೆಂಡ್ಗೆ 378 ರನ್ ಟಾರ್ಗೆಟ್! ಬರ್ಮಿಂಗ್ ಹ್ಯಾಮ್ಎಡ್ಜಬಾಸ್ಟನ್ , 5ಜುಲೈ ಹಿ.ಸ:ಆಯಂಕರ್:: ಆತಿಥೇಯ ಇಂಗ್ಲೆಂಡ್ ವಿರುದ್ಧ ನಡೆಯುತ್ತಿರುವ ಕೊನೆಯ ಟೆಸ್ಟ್ ಪಂದ್ಯದಲ್ಲಿ ಇಂಗ್ಲೆಂಡ್ ಗೆಲುವಿನತ್ತ ದಾಪುಗಾಲು ಹಾಕಿದ್ದು, ಕೊನೆಯ ದಿನ ಚೇಸ್ ಮಾಡಿ, ಸುಲಭ ಗೆಲುವು ದಾಖಲು ಮಾಡುವ ಮುನ್ಸೂಚನೆ ನೀಡಿದೆ. ಮೊದಲ ಇನ್ನಿಂಗ್ಸ್ನಲ್ಲಿ ಬ್ಯಾಟಿಂಗ್ ವೈಫಲ್ಯ ಅನುಭವಿಸಿದ್ದ ಆಂಗ್ಲರ ಪಡೆ, ಎರಡನೇ ಇನ್ನಿಂಗ್ಸ್ನಲ್ಲಿ ತಿರುಗಿಬಿದ್ದು ಉತ್ತಮ ಪ್ರದರ್ಶನ ನೀಡ್ತಿದ್ದು, ಭಾರತದ ಬೌಲರ್ಗಳ ಮೇಲೆ ಸವಾರಿ ನಡೆಸುತ್ತಿದೆ. ಇಂಗ್ಲೆಂಡ್ ವಿರುದ್ಧದ 5ನೇ ಟೆಸ್ಟ್ ಪಂದ್ಯದ ಎರಡನೇ ಇನ್ನಿಂಗ್ಸ್ನಲ್ಲಿ ಟೀಂ ಇಂಡಿಯಾ 245 ರನ್ಗಳಿಗೆ ಆಲೌಟ್ ಆಗಿದೆ. ಈ ಮೂಲಕ ಎದುರಾಳಿ ತಂಡದ ಗೆಲುವಿಗೆ 378ರನ್ಗಳ ಗುರಿ ನೀಡಿದೆ. ಗುರಿ ಬೆನ್ನತ್ತಿರುವ ಬೆನ್ ಸ್ಟೋಕ್ಸ್ ಬಳಗ 50 ಓವರ್ಗಳಲ್ಲಿ 3 ವಿಕೆಟ್ನಷ್ಟಕ್ಕೆ 246 ರನ್ಗಳಿಕೆ ಮಾಡಿದ್ದು, ಇದೀಗ ಕೇವಲ 132ರನ್ಗಳಿಕೆ ಮಾಡುವುದು ಬಾಕಿ ಇದೆ. ಜೊತೆಗೆ ಕೈಯಲ್ಲಿ 7 ವಿಕೆಟ್ ಬಾಕಿ ಇದೆ. ಸದ್ಯ ಮೈದಾನದಲ್ಲಿ ಗಟ್ಟಿಯಾಗಿ ನಿಂತು, ರೂಟ್ ಹಾಗೂ ಬೈರ್ಸ್ಟೋ ಬ್ಯಾಟ್ ಮಾಡ್ತಿದ್ದು, ತಂಡಕ್ಕೆ ಗೆಲುವಿನ ಕಾಣಿಕೆ ನೀಡುವ ಸಾಧ್ಯತೆ ಇದೆ.ಹಿಂದೂಸ್ತಾನ್ ಸಮಾಚಾರ್